# Beatriz Ariño

Beatriz Ariño Plana (Barbastro, Huesca, 1963) huescar kazetaria eta irakaslea da. TVEko La 2 Noticias informazio saioa aurkeztu zuen lehen emakumea izan zen.

## Biografia

Beatriz Ariño Planak Informazaio Zientzietan lizentziatu zen Nafarroako Unibertsitatean 1987an. Iruñean bizi da.

## Lan ibilbidea

Kazetaritzan lizentziatu zen Nafarroako Unibertsitateko Komunikazio Fakultatean, eta lehen jarduera profesionala Nafarroan izan zuen irratian, Radiocadena Españolako bertako irratietan, 1986ko ekainetik irailera bitarteko erredaktorea, Espainiako Irrati Nazionaleko gidoilaria 1987ko ekainetik irailera eta EFE Agentziaren Nafarroako erredaktorea 1987ko irailetik abendura bitartean.
1988ko urtarrilean Televisión Españolan hasi zen eta Prentsa Kabineteari esleitu zitzaion. Handik gutxira, Madrilgo Lurralde Zentrora joan zen, eta han aurkezle, erredaktore eta editore jardun zuen Madrilgo Lurralde Albistegian, hainbat aldiz 1996ko ekainera arte.
1996ko ekainetik 1998ko apirilera, albistegietan informazio politiko eta nazionala idatzi zuen.
1998ko apirilean La 2 noticias saiora pasatu zen, eta lehenengo erredaktore-lanetan nazioarteko albisteen ardura hartu zuen (1998ko apiriletik 2004ko apirilera), eta, ondoren, editore laguntzaile eta aurkezle postua hartu zuen, 2004ko apiriletik urrira. Tartean, 2001eko iraila eta 2002ko ekaina bitartean Aquí hay trabajo saioa aurkeztu zuen Juanjo Pardorekin.
2004ko urritik 2009ko irailera, Informe semanal saioko aurkezlea eta kazetaria izan zen.
2009ko irailetik 2010eko ekainera bitartean, El mundo en 24 horas saioa zuzendu eta aurkeztu zuen, eta 2010eko ekainetik abendura bitartean, Televisión Españolako informazio-zerbitzuen arloko alboko burua izan zen.
2012ko abuztutik 2018ko abuztura, TVEko Informazio Zerbitzuen Kultura arloko erredaktorea izan zen.
2018ko abuztutik 2020ko uztailera, Los desayunos de TVE saioaren editore / koordinatzailea izan zen.
2020ko irailetik, La hora de La 1 saioaren editore / koordinatzaile lanetan hasi zen.
Kazetaritza-lanaz gain, Kazetaritza Masterreko irakasle eta RTVEko Institutuko aurkezpen- eta lokuzio-lanak ere egiten ditu. Moderatzailea eta ekintzen gidaria ere bada.

## Sariak

* 2011n TVEko Informazio Gizartearen Alorrak Datuak Babesteko Agentziaren Komunikazio saria jaso zuen. Beatriz Ariño TVEko albistegien elkarteko buruak eta Nadia Kolotushkina erredaktoreak jaso zuten saria AEPDko zuzendari Artemi Ralloren eskutik, kate horrek datuak babestearekin lotutako gaiak zabaltzeko eta sustatzeko izandako konpromiso eta lanarengatik.

## Erreferentziak

* 1 2 (Gaztelaniaz) Carpi, Cristina Lanau. (2023-05-24). ««El Turbón me conecta con mis raíces»» El Cruzado (Noiz kontsultatua: 2024-03-17).
* ↑ (Gaztelaniaz) RTVE.ES. (2009-10-23). «De Lorenzo a Mara: 15 años de presentadores en 'La 2 Noticias'» RTVE.es (Noiz kontsultatua: 2024-03-17).
* ↑ (Gaztelaniaz) «Beatriz Ariño» El País 2005-10-01 ISSN 1134-6582. (Noiz kontsultatua: 2024-03-17).
* ↑ ISSN https://es.linkedin.com/in/beatriz-ari%C3%B1o-plana-99150656..
* ↑ «Beatriz Ariño - Bilatu Bideoak» www.bing.com (Noiz kontsultatua: 2024-03-17).
* ↑ (Gaztelaniaz) RTVE, PRENSA. (2011-01-28). «El Área de Sociedad de Informativos de TVE recibe el premio de Comunicación de la Agencia de Protección de Datos» RTVE.es (Noiz kontsultatua: 2024-03-17).

## Kanpo estekak

* Datuak: Q5724104